Document ID: 32004R0652

Kommissionens forordning (EF) nr. 652/2004
af 7. april 2004
om berigtigelse af forordning (EF) nr. 362/2004 om åbning af et præferencetoldkontingent for import af rårørsukker med oprindelse i AVS-landene til forsyning af raffinaderierne i perioden fra den 1. marts til den 30. juni 2004
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker(1), særlig artikel 39, stk. 6, og
ud fra følgende betragtninger:
(1) Der har indsneget sig en fejl i Kommissionens forordning (EF) nr. 362/2004(2), hvad angår løbenummeret på det kontingent, der er åbnet ved nævnte forordning. Det adskiller sig fra det løbenummer, som allerede er fastsat for alle kontingenter for særligt præferencesukker for produktionsårene 2003/04, 2004/05 og 2005/06 i artikel 16, stk. 2, i Kommissionens forordning (EF) nr. 1159/2003 af 30. juni 2003 om gennemførelsesbestemmelser for produktionsårene 2003/04, 2004/05 og 2005/06 for indførsel af rørsukker i forbindelse med visse toldkontingenter og præferenceaftaler og om ændring af forordning (EF) nr. 1464/95 og (EF) nr. 779/96(3).
(2) Forordning (EF) nr. 362/2004 bør derfor berigtiges og henvisningen til løbenummeret udgå fra datoen for nævnte forordnings anvendelse.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -
UDSTEDT FØLGENDE FORORDNING:
Artikel 1
Artikel 1, stk. 2, i forordning (EF) nr. 362/2004 udgår.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Den anvendes fra den 1. marts 2004.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. april 2004.

Labels: 3
17
18